Numele meu este Florentina Trifu, și candidez pentru funcția de membru în Consiliul Teritorial București, precum și pentru cea de membru în Consiliul Național OAR.

Scurtă prezentare: Am absolvit Facultatea de Arhitectură din cadrul Universitații de Arhitectură si Urbanism „Ion Mincu”, având în plus experiența unui an de studiu la universitatea Katholieke Leuven, Belgia. In trecut, am facut parte atat ca voluntar, cat și ca angajat din diverse programe și birouri de arhitectură din țară sau din afară. În prezent, sunt Architect Stagiar la un birou de Arhitectură din Bucuresti.

Sunt motivată de nevoia de implicare directă și sper ca prin aceasta, să pot aduce un aport concret în tot ceea ce înseamnă Profesia si Practica Arhitecturii in Romania.

Contextul actual al construcțiilor ne arata cată nevoie de implicare este și care sunt zonele care nu mai suportă amânare. Patrimoniul de Arhitectură, pion principal al identițatii culturale, este amenințat tot mai mult. Lansarea unor campanii in spațiul public, ar putea sa ducă la constientizarea si educarea publicului în ceea ce priveste importanța monumentelor arhitecturale. Experiența mea anterioară ca voluntar în cadrul Asociației Rhabillage (Case care plâng) sper să folosească intr-un grup de lucru.

Sunt și stagiar și consider ca desfașurarea actuală a stagiului de arhitectură, experiență pe care o gasesc absolut necesară, ajunge de multe ori sa fie concretizată prin modalități restrictive, care accentueză fractura dintre așteptarile tinerilor arhitecți si procesul de proiectare, cu efecte descurajante, printre care și reconversia profesională . Accesul tinerilor la profesie ar trebui mult mai concret sprijinit. Rigid și totodată necontrolat, stagiul ajunge sa-și dilueze scopul prin formalitați obligatorii iar momentul interviului il bulversează pe stagiar.

În prezent, se face simțită lipsa unei biblioteci care să centralize documentația specifică proiectării de arhitectură in Romania. Lipsa unor repere clare și avizate, alături de un cadru legislativ confuz si depăsit duc la ineficiență din toate punctele de vedere.

Pentru mine, OAR trebuie să susțină dezvoltarea profesiei și a practicii in arhitectură prin comunicare, transparență, simț critic, dar și prin uniune și implicare.

Vă mulțumesc pentru atenție.